CELEX: C2007/315/20
Language: da
Date: 2007-12-22 00:00:00
Title: Sag C-143/06: Domstolens dom (Anden Afdeling) af 8. november 2007 — Ludwigs-Apotheke München Internationale Apotheke mod Juers Pharma Import-Export GmbH (anmodning om præjudiciel afgørelse fra Landgericht Hamburg, Tyskland) (Frie varebevægelser — artikel 28 EF og 30 EF — EØS-aftalens artikel 11 og 13 — indførte lægemidler, der ikke er godkendt i indførselsstaten — reklameforbud — direktiv 2001/83/EF)

22.12.2007   
            
            
               DA
            
            
               Den Europæiske Unions Tidende
            
            
               C 315/12
            
         Domstolens dom (Anden Afdeling) af 8. november 2007 — Ludwigs-Apotheke München Internationale Apotheke mod Juers Pharma Import-Export GmbH (anmodning om præjudiciel afgørelse fra Landgericht Hamburg, Tyskland)
   (Sag C-143/06) (1)
   
   (Frie varebevægelser - artikel 28 EF og 30 EF - EØS-aftalens artikel 11 og 13 - indførte lægemidler, der ikke er godkendt i indførselsstaten - reklameforbud - direktiv 2001/83/EF)
   (2007/C 315/20)
   Processprog: tysk
   Den forelæggende ret
   Landgericht Hamburg
   Parter i hovedsagen
   
      Sagsøger: Ludwigs-Apotheke München Internationale Apotheke
   
      Sagsøgt: Juers Pharma Import-Export GmbH
   Sagens genstand
   Anmodning om præjudiciel afgørelse — Landgericht Hamburg — fortolkning af artikel 86, stk. 2, tredje led, i Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler (EFT L 311, s. 67), som ændret ved Europa-Parlamentets og Rådets direktiv 2004/27/EF af 31. marts 2004 om ændring af direktiv 2001/83/EF om oprettelse af en fællesskabskodeks for humanmedicinske lægemidler (EUT L 136, s. 34) — anvendelsesområde — national lovgivning, der forbyder importøren at tilsende apoteker prislister for lægemidler, som ikke er godkendt på det nationale marked, men som dog kan indføres dertil
   Konklusion
   Et reklameforbud som det, der er fastsat i § 8 i Heilmittelwerbegesetz (den tyske lov om reklame for sundhedsprodukter), skal ikke vurderes i lyset af bestemmelserne om reklame i Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler, som ændret ved Europa-Parlamentets og Rådets direktiv 2004/27/EF af 31. marts 2004, men i lyset af artikel 28 EF og 30 EF samt af artikel 11 og 13 i aftalen om Det Europæiske Økonomiske Samarbejdsområde af 2. maj 1992. Artikel 28 EF og artikel 11 i aftalen om Det Europæiske Økonomiske Samarbejdsområde er til hinder for et sådant forbud, for så vidt som det finder anvendelse på udsendelse til apotekere af lister over ikke-godkendte lægemidler, der kun undtagelsesvis tillades indført fra en anden medlemsstat eller en tredjestat, der har tiltrådt EØS-aftalen, og som ikke indeholder anden information end oplysninger om lægemidlets varebetegnelse, pakningsstørrelse, dosering og pris.
   
      (1)  EUT C 121 af 20.5.2006.